N á v r h

nariadenia vlády 
Slovenskej republiky
zo dňa............2002
o obsahu a rozsahu odborného vzdelávania
a o obsahu a rozsahu skúšky v dočasnej štátnej službe

	Vláda Slovenskej republiky podľa § 154 ods. 6 zákona č. 312/2001 Z. z. o štátnej službe
a o zmene a doplnení niektorých  zákonov  v  znení  zákona č. 411/2002 Z. z. ( ďalej len „zákon“) nariaďuje:

§ 1

(1) Toto nariadenie ustanovuje
a) obsah a rozsah odborného vzdelávania štátnych zamestnancov v dočasnej štátnej službe (ďalej len “odborné vzdelávanie“), 
b) obsah a rozsah skúšky po absolvovaní odborného vzdelávania (ďalej len „skúška“).
(2) Toto nariadenie sa nevzťahuje na štátneho zamestnanca v dočasnej štátnej službe,  v služobnom úrade, ktorého odborné vzdelávanie upravujú služobné prepisy ^1).

§ 2

 (1) Obsah odborného vzdelávania ustanovený v prílohe tohto nariadenia je zameraný na doplnenie požadovaných vedomostí a schopností, potrebných na plnenie úloh štátnej správy alebo na vykonávanie štátnych záležitostí, ktoré štátny zamestnanec vykonáva v príslušnom odbore štátnej služby.
(2) Odborné vzdelávanie štátnych zamestnancov v dočasnej štátnej službe sa uskutoční v rozsahu päť služobných dní.

§ 3

         (1) Obsahom skúšky štátneho zamestnanca je overenie doplnenia požadovaných vedomostí a schopností potrebných na výkon štátnej služby, v rozsahu vzdelávania absolvovaného podľa tohto nariadenia.
	(2) Skúška sa skladá  z písomnej časti a ústnej časti. Obe časti skúšky sa konajú spravidla v jeden deň.
     
§ 4

	Toto nariadenie nadobúda účinnosť dňom vyhlásenia.

^1)§ 7 ods. 1 písm. b) bod 1– 4 , 7 zákona č. 312/2001 Z. z. v znení zákona 411/2002 Z. z.